পদ্মা নদী
হিমালয়ের গঙ্গোত্রী হিমবাহ থেকে উৎপন্ন গঙ্গা নদীর প্রধান শাখা চাঁপাইনবাবগঞ্জ জেলার শিবগঞ্জ উপজেলায় (মানাকোসা ও দুর্লভপুর ইউনিয়ন) বাংলাদেশে প্রবেশ করে, এখান থেকে নদীটি পদ্মা নাম ধারণ করেছে। গঙ্গার অন্য শাখাটি ভাগীরথী নামে ভারতে হুগলীর দিকে প্রবাহিত হয়। উৎপত্তিস্থল হতে ২২০০ কিলোমিটার দূরে গোয়ালন্দে যমুনা নদীর সাথে মিলিত হয়ে মিলিত প্রবাহ পদ্মা নামে আরো পূর্ব দিকে চাঁদপুর জেলায় মেঘনা নদীর সাথে মিলিত হয়েছে। সবশেষে পদ্মা-মেঘনার মিলিত প্রবাহ মেঘনা নাম ধারণ করে দক্ষিণে বঙ্গোপসাগরের সাথে মিলিত হয়।
পানামা উপসাগর
পানামা উপসাগর (স্পেনীয় ভাষায়: Golfo de Panamá "গোল্‌ফ়ো দ়ে পানামা") পানামার দক্ষিণ উপকূলের কাছে প্রশান্ত মহাসাগরের একটি উপসাগর। এর সর্বোচ্চ প্রস্থ ২৫০ কিলোমিটার, সর্বোচ্চ গভীরতা ২২০ মিটার এবং পৃষ্ঠদেশের ক্ষেত্রফল ২,৪০০ বর্গকিলোমিটার। পানামা খাল উপসাগরটিকে ক্যারিবীয় সাগর, এবং একই সাথে আটলান্টিক মহাসাগরের সাথে যুক্ত করেছে। পানামা সিটি উপসাগরের তীরের প্রধান শহর।